**Lisa nr 4**

06.11.2019 sõlmitud

haldusteenuse lepingule nr A17606/19

**KOKKULEPE HALDUSTEENUSE LEPINGU NR A17606/19 ALUSEL HANGITAVA**

**ELEKTRIENERGIA VAHENDAMISEKS**

*Kuupäev vastavalt digiallkirjastamise kuupäevale*

**Transpordiamet**, registrikood 70001490, asukoht Valge 4, 11413 Tallinn, mida esindab põhikirjaalusel peadirektor Priit Sauk,

**Elisa Eesti AS**,registrikood 10069659, asukoht Sõpruse pst 145 Kristiine linnaosa, Tallinn Harju maakond 13425 (edaspidi nimetatud **Elisa**), mida esindab volikirja alusel Janno Viskus,

ja

**Riigi Kinnisvara AS**, registrikood 10788733, asukoht Tartu mnt 85, 10115 Tallinn (edaspidi nimetatud **RKAS**), mida esindab volikirja alusel haldusteenuste direktor Karel Aasrand,

edaspidi eraldi ja ühiselt nimetatud **pool** või **pooled**,

võttes arvesse, et

1. RKASi ja Transpordiameti vahel on 06.11.2019 sõlmitud haldusteenuse leping nr A17606/19 (edaspidi nimetatud **haldusteenuse leping**), mille kohaselt RKAS muuhulgas haldab:
	* võrgulepingut, mille alusel varustatakse elektrienergiaga tarbimiskohta kinnistul **Majaka tee 45a // Pakri tuletorn 380, Paldiski linn, Lääne-Harju vald, Harju maakond** (registriosa number 14641302, katastritunnus 58001:003:0047),
	* võrgulepingut, mille alusel varustatakse elektrienergiaga tarbimiskohta kinnistul **Tuletorni, Narva-Jõesuu linn, Ida-Viru maakond**, (registriosa number 2244308, katastritunnus 51401:001:1332), edaspidi ühiselt nimetatud **kinnistud**;
2. Elisa ja Transpordiameti vahel on 13.02.2025.a sõlmitud riigivara kasutamise kokkulepe nr 3.2-4/25/198-1 (edaspidi nimetatud **riigivara kasutamise kokkulepe**), mille alusel kasutab Elisa punktis a toodud kinnistutel asuvaid tuletorne mobiilside seadmete paigaldamiseks;
3. pooled soovivad kokku leppida kinnistutel elektrienergia vahendamises Elisale ning vastavate kulude hüvitamises,

leppisid kokku alljärgnevas (edaspidi nimetatud **kokkulepe**):

1. **Kinnistutele elektrienergia vahendamine**
	1. RKAS vahendab kinnistutele elektrienergia tarbimisega seotud kulusid (võrguteenus ja elektrienergia) kuni 01.01.2035, kui pooled ei lepi kokku teisiti. RKAS ei vahenda, ei kontrolli, ega paku käiduteenust elektrivõrguseadmetele, mille abil toidetakse läbi kinnistutel asuvate sisevõrgu kinnistu kasutajate seadmeid.
	2. Kinnistute sisese elektriühenduse omandi ja vastutuspiiri reguleerib Elisa ja Transpordiameti vaheline riigivara kasutamise kokkulepe, käesoleva kokkuleppega seda ei reguleerita.
	3. Elisa poolt tarbitud elektrienergia koguseid mõõdetakse kinnistutel paiknevatesse jaotuskilpidesse paigaldatud kaugloetavate elektriarvestitega.
	4. Elisa kohustub tagama kinnistutele paigaldatud elektriarvestite nõuetekohase toimimise (mõõteseade peab olema taadeldud) ning RKASi või Transpordiameti nõudmisel võimaldama kontrollida või tõendama mõõteseadme nõuetekohast korrasolekut.
2. **Kulude hüvitamine ja arveldused**
	1. Elisa kohustub tasuma RKASi poolt vahendatud elektrienergia eest vastavalt tegelikule tarbimisele, mida mõõdetakse elektriarvesti ehk mõõteseadmega (süsteemiga) mille asukoht, seerianumbrid ja tüüp on määratletud kokkuleppe lisas nr 1 (edaspidi *mõõteseade*). Seejuures kohustub Elisa teatama RKASi nõudmisel RKASile igakuiselt kuu viimaseks kuupäevaks elektrinäidu.
	2. Elektrienergia hind tuleneb RKASi elektrienergia ostu riigihankelepingust. Lisaks tarbitud elektrienergia hinnale hüvitab Elisa RKASile elektrienergia vahendamisega seoses järgmised kulud:
		1. kinnistute osa võrgutasust, mille suurus leitakse proportsionaalselt kinnistute kuu elektrienergia tarbimise suhtest Transpordiameti kuu elektrienergia kogutarbimisse;
		2. õigusaktidega sätestatud muud tasud ja maksud õigusaktidega sätestatud muud tasud ja maksud, mille suurus leitakse proportsionaalselt kinnistute kuu elektrienergia tarbimise suhtest Transpordiameti kuu elektrienergia kogutarbimisse;
		3. RKASi korralduskulud igakuise püsitasuna 5 (viis) eurot kuus, millele lisandub käibemaks.
	3. Elisal on õigus küsida infot kehtivate hindade ja muude hüvitatavate kulude kohta.
	4. Kui tegelike tarbimisandmete lugemine mõõteseadmes on häiritud (mõõteseade on pingetu vms), teavitab RKAS sellest viivitamata Elisat ning arvestab Elisa elektrienergia tarbimise varasemate tarbimisandmete jm tõendite alusel. Juhul, kui hiljem on võimalik tuvastada Elisa tegelik elektrienergia tarbimine, tehakse tasaarvestus, mis kajastatakse järgneval kuul esitataval arvel.
	5. Elisa on kohustatud tasuma elektrienergia ja võrguteenuste eest vastavalt tarbitud kogustele ning muud kaasnevad kulud (kokkuleppe punkt 2.2) RKASi poolt esitatud arvel toodud kuupäevaks ja rekvisiitidel. Tasu arvestatakse eelneva kuu tarbimise eest. RKAS esitab arve hiljemalt iga kuu 20. kuupäevaks e-posti aadressil: ostuarved@elisa.ee.
	6. Elektrimüüja poolt hinna muutmisel, teavitab RKAS sellest Elisat vähemalt 1 (üks) kuu ette. Üldjuhul vaatab elektrimüüja hinna üle paar korda aastas, muutmise aluseks võib olla muutunud sisseostuhind.
	7. Maksete tasumisega viivitamisel on RKASil õigus nõuda Elisalt viivise tasumist 0,05% (null koma null viis protsenti) tasumisele kuuluvast summast iga viivitatud kalendripäeva eest.
	8. Punktis 2.2.3 nimetatud püsitasu muutmise vajadusel sõlmivad pooled vastava kokkuleppe muudatuse.
3. **Muud tingimused**
	1. RKAS kohustub Elisale teatama vähemalt 3 (kolm) tööpäeva ette, või niipea kui see on võimalik, elektrivarustuse katkestustest, kui see on tingitud RKASist või sellest teavitatakse RKASi.
	2. RKAS ei vastuta võrguteenuse pakkujast (Elektrilevi OÜ) või kinnistute elektripaigaldistest tingitud riketest, sh pingemuutustest ja katkestustest, Elisale tekkinud kahjude eest.
	3. Pooled võtavad arvesse, et elektrivõrgus võivad esineda kiired pingemuutused, sh toitepinge lohud, mida ei ole võimalik mõistlikkuse põhimõttest lähtudes vältida ning mis võivad põhjustada häireid elektriseadmete ja -tarvitite töös või põhjustada elektriseadmete ja -tarvitite kahjustumist. Elisal on võimalik oma elektriseadmeid ja -tarviteid kiirete pingemuutuste eest kaitsta, paigaldades elektripaigaldisse vastavad kaitse- või lisaseadmed.
	4. Pooled tagavad, et võrgu häireteta toimimiseks vastavad nende omandis või valduses olevad elektripaigaldised õigusaktidele, standarditele, eeskirjadele jms.
	5. Kui Elisa elektripaigaldisest tulenevalt tekib kahju võrguettevõtjale, kinnistute paigaldistele või kolmandatele isikutele, vastutab Elisa tekkinud kahju ja/või taastamisväärtuse ulatuses, v.a kokkuleppe punktides 3.2 ja 3.3 kirjeldatud asjaoludel.
	6. Elisa poolt tootmisseadme kasutamisel, sellest elektrienergia kinnistute võrku andmine ei ole lubatud.
	7. Elisa ei või RKASi nõusolekuta teha lülitus- ja ümberehitustoiminguid kinnistute liitumispunktides / kinnistute mõõtepunktide elektripaigaldistes. Kinnistute sisese elektriühenduse kaitselülititele ja mõõteseadmetele ligipääsu saamiseks kohustub Elisa kontakteeruma Transpordiameti või RKASiga.
	8. Kokkuleppe lõppemisel või ennetähtaegsel lõpetamisel kohustub Elisa omal kulul eemaldama talle kuuluvad, kinnistute omanikule mittevajalikud, elektrienergia edastamiseks kasutatud seadmed kinnistute elektripaigaldistest.
4. **Kokkuleppe lõppemine**
	1. RKASil on õigus kokkulepe üles öelda, teatades sellest Elisale ja Transpordiametile 1 (üks) kuu ette juhul, kui Elisa on viivituses kahel järjestikusel maksetähtpäeval tasumisele kuuluva arve maksmisega või kui võlgnetav summa ületab kahe kuu eest maksmisele kuuluvad kulud ja Elisa ei ole sellist rikkumist lõpetanud eelnimetetud 1-kuulise etteteatamise tähtaja jooksul.
	2. Elisal on õigus kokkulepe igal ajal üles öelda teatades sellest RKASile ja Transpordiametile vähemalt 1 (üks) kuu ette.
	3. Transpordiametil on õigus kokkulepe igal ajal üles öelda teatades sellest RKASile ja Elisale vähemalt 1 (üks) kuu ette.
	4. Haldusteenuse lepingu lõppemisel lõpeb samaaegselt ka haldusteenuse lepingu lisana sõlmitud käesolev kokkulepe.
5. **Poolte** **kontaktisikud**
	1. Pooled nimetavad oma kontaktisikuteks kokkuleppe täitmisel:
		1. Transpordiameti kontaktisik on Andres Unn (tel + 372 5847 0611, e-post: andres.unn@transpordiamet.ee);
		2. Elisa kontaktisik on Sten Lepamaa (tel 681 1963, e-post: taristu@elisa.ee);
		3. RKASi kontaktisik on Taavi Janno (tel 5335 8391, e-post taavi.janno@rkas.ee).
	2. Kokkuleppes fikseeritud kontaktisikute vahetumisest teavitab pool teisi pooli viivitamata kirjalikku taasesitamist võimaldavas vormis.
6. **Lõppsätted**
	1. Pooltevahelised kokkuleppega seotud teated edastatakse kirjalikku taasesitamist võimaldavas vormis, välja arvatud informatiivse sisuga teated, mille edastamisel teisele poolele ei ole õiguslikke tagajärgi. Informatsioonilist teadet võib edastada muuhulgas telefoni või e-maili teel.
	2. Kõik kokkuleppe muudatused ja täiendused vormistatakse kirjalikult kokkuleppe lisadena, mis jõustuvad pärast nende allkirjastamist poolte poolt allkirjastamise momendist või poolte poolt kirjalikult määratud tähtajal.
	3. Pooled lahendavad kokkuleppe täitmisest tulenevad vaidlused läbirääkimiste teel. Kokkuleppe mittesaavutamisel lahendatakse vaidlus kohtus õigusaktidega ette nähtud korras.
	4. Pooled ei oma õigust kokkuleppest tulenevaid õigusi kohustusi üle anda kolmandatele isikutele ilma teiste poolte kirjaliku nõusolekuta.
	5. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
	6. Kokkulepe allkirjastatakse digitaalselt ning see jõustub viimase digiallkirja andmise kuupäevast arvates.

**Kokkuleppe lisad:**

**Lisa nr 1 –** Mõõteseadmed

**Transpordiamet**

*/allkirjastatud digitaalselt/*

Priit Sauk

peadirektor **Elisa Eesti AS**

*/allkirjastatud digitaalselt/*

Janno Viskus

raadiovõrgu planeerimise ja ettevalmistuse osakonna juht **RKAS**

*/allkirjastatud digitaalselt/*

Karel Aasrand

haldusteenuste direktor

**LISA nr 1 – Mõõteseadmed**

 **Kuupäev: /digiallkirjastatud/**

|  |  |  |  |  |  |
| --- | --- | --- | --- | --- | --- |
| **Jk. nr.** | **Objekti nimetus** | **Mõõteseadme tüüp ja mudel** | **Algnäit** | **Näidu fikseerimise kuupäev** | **Näidu tariif** (päeva näit ja öö näit eraldi e. 2-tariifne / üks näit e. 1-tariifne) |
| 1 | Majaka tee 45a // Pakri tuletorn 380, Paldiski linn | ECSM3 PRO MID 3F 2T 80 | T1-97212 | 03.03.2025 | 1-tariifne |
| 2 | Tuletorni, Narva-Jõesuu linn | ECSM3 PRO MID 3F 2T 80A | T1-52348 | 03.03.2025 | 1-tariifne |

|  |  |  |
| --- | --- | --- |
| **Transpordiamet** | **Elisa Eesti AS** | **RKAS** |
|  |  |  |
| */allkirjastatud digitaalselt/* | */allkirjastatud digitaalselt/* | */allkirjastatud digitaalselt/* |
|  |  |  |
| Priit Saukpeadirektor | Janno Viskusraadiovõrgu planeerimise ja ettevalmistuse osakonna juht | Karel Aasrandhaldusteenuste direktor |